คนที่บ้านเล่าให้ฟังว่าร้านนี้เคยมีชื่อเสียงมากในเรื่องก๋วยเตี๋ยว ในสมัยที่ลุงบิยังอยู่ ลูกค้าเยอะ รสชาติดี แต่ไม่รู้ว่าปัจจุบันเป็นอย่างไร ..ครั้งที่แล้วเล่านะ แต่ไม่แวะ ขับรถผ่านไปเฉยเลย..อ้าว ?!?

เมื่อวันเสาร์ไปธุระแถววัดกลางบางพระอีก จึงชวนให้แวะชิมกันค่ะ

ช่วงนี้หน้าร้านทำถนน แต่ในร้านมีที่จอดรถจึงขับรถเข้าไปจอดข้างใน ตัวร้านจัดที่นั่งไว้เยอะ ตู้ก๋วยเตี๋ยวเป็นตู้ไม้แบบเก่า คนขายมารับรายการ ..สั่งทันทีเลยค่ะ ก๋วยเตี๋ยวเส้นเล็กต้มยำปลา กับอีกชาม ก๋วยเตี๋ยวเส้นเล็กต้มยำรวม ต้มยำปลา+ไก่ และหมู ทั้ง 2 ชามราคาเท่ากันคือ 35 บาท

ทั้งสองชามปรุงรสหวานนำ รสต้มยำแปลก ๆ อธิบายไม่ถูกค่ะ ปลาเนื้อแข็งนิดหน่อย หมูสดใช้ได้ ไก่ที่ให้มาเป็นขาไข่ เจ้าของชามไม่ชอบทานขาไก่ (จบกัน) ใส่ขิงแก่ 

โดยรวมก๋วยเตี๋ยว 2 ชาม รสชาติใช้ได้ น้ำดื่มสั่งเก๊กฮวย ถ้วยละ 5 บาท หวานดี แต่ไม่ค่อยหอมดอกเก๊กฮวยนักค่ะ


